gl gl gl gl gl gl ca gl gl en oc hu gl es gl gl en en gl en pt gl eo gl gl pl ceb gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Os dicionarios enciclopédicos do CCG
A B C D E F G H I K L M N O P R S T U V Z
Ec Ef Em En Ép Es Ex
Aristóteles explica no capítulo VI da súa Poética que a traxedia leva a cabo a imitación actuando. Nesa actuación, el contempla tres partes formais que serían o deseño do espectáculo, a composición musical e a expresión, que logo define como “composición dos versos”. Logo referirase a ela no capítulo XIX, canda o “pensamento” (e obviando totalmente os outros dous elementos formais que enumerara ao comezo, a saber espectáculo e composición musical), e explica como relativas á expresión cuestións de entoación que teñen que ver co axustamento da dicción interpretativa á intención formal do texto. Estes elementos, sinala Aristóteles, non son propios da arte poética, pois serían estudados noutras disciplinas coma a orthoépeia, no caso da expresión, e a Retórica, no caso do pensamento.
Aristóteles dedica un espazo non banal na súa Poética a reflexionar sobre diversas cuestións vencelladas coa expresión. Así, estabelece e define as partes da expresión (elemento, sílaba, ligamento, nome, verbo, articulación e enunciado) e fala, no capítulo XXII, da “excelencia na expresión”, que debe ser “clara e non baixa”, marcando deste xeito unha importante marca de estilo na linguaxe tráxica a respecto doutras fórmulas expresivas “baixas” ou “comúns”.
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016